เทศบัญญัติเทศบาลตำบลบ้านโข้งเทศบัญญัติเทศบาลตำบลบ้านโข้งเรื่องการจัดการสิ่งปฏิกูลและมูลฝอยพ.ศ.๒๕๕๒ โดยที่เป็นการสมควรตราเทศบัญญัติเทศบาลตำบลบ้านโข้งว่าด้วยการจัดการสิ่งปฏิกูลและมูลฝอยอาศัยอำนาจตามความมาตรา ๕๐แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติม (ฉบับที่ ๑๒) พ.ศ. ๒๕๔๖และมาตรา ๑๘ มาตรา ๒๐ (๓) และมาตรา ๔๕ แห่งพระราชบัญญัติการสาธารณสุข พ.ศ. ๒๕๓๕อันมีบทบัญญัติบางประการเกี่ยวกับการกำจัดสิทธิและเสรีภาพของบุคคล ซึ่งมาตรา ๒๙ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ และมาตรา ๔๕ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายเทศบาลตำบลบ้านโข้งโดยความเห็นชอบของสภาเทศบาลตำบลบ้านโข้งและโดยอนุมัติของผู้ว่าราชการจังหวัดสุพรรณบุรีจึงตราเทศบัญญัติไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลบ้านโข้งเรื่อง การจัดการสิ่งปฏิกูลและมูลฝอย พ.ศ. ๒๕๕๒ข้อ ๒[๑]เทศบัญญัตินี้ให้ใช้บังคับในเขตเทศบาลตำบลบ้านโข้งตั้งแต่วันถัดจากวันประกาศในราชกิจจานุเบกษาข้อ ๓บรรดาเทศบัญญัติ ประกาศ ระเบียบหรือคำสั่งอื่นใดในส่วนที่ได้ตราไว้แล้วในเทศบัญญัตินี้หรือซึ่งขัดหรือแย้งกับเทศบัญญัตินี้ ให้ใช้เทศบัญญัตินี้แทนข้อ ๔ในเทศบัญญัตินี้สิ่งปฏิกูล หมายความว่าอุจจาระหรือปัสสาวะและหมายความรวมถึงสิ่งอื่นใดซึ่งเป็นสิ่งโสโครกหรือมีกลิ่นเหม็นมูลฝอย หมายความว่าเศษกระดาษ เศษผ้า เศษอาหาร เศษสินค้า เศษวัตถุ ถุงพลาสติก ภาชนะที่ใส่อาหาร เถ้ามูลสัตว์ ซากสัตว์ หรือสิ่งอื่นใดที่เก็บกวาดจากถนน ตลาดที่เลี้ยงสัตว์หรือที่อื่น และหมายความรวมถึงมูลฝอยติดเชื้อมูลฝอยที่เป็นพิษหรืออันตรายจากชุมชนเจ้าพนักงานท้องถิ่น หมายความว่านายกเทศมนตรีตำบลบ้านโข้งเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕อาคาร หมายความว่า ตึก บ้านเรือน โรง ร้าน แพ คลังสินค้า สำนักงานหรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้ที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้ข้อ ๕การกำจัดสิ่งปฏิกูลและมูลฝอยในเทศบาลตำบลบ้านโข้ง เป็นอำนาจหน้าที่ของเทศบาลตำบลบ้านโข้ง แต่ฝ่ายเดียวเท่านั้นในกรณีที่มีเหตุอันสมควร เทศบาลตำบลบ้านโข้ง อาจมอบหมายให้บุคคลใดดำเนินการวรรคหนึ่งแทนก็ได้ภายใต้การควบคุมดูแลของเทศบาลตำบลบ้านโข้งข้อ ๖ห้ามมิให้ผู้ใด ถ่าย เท ทิ้งหรือทำให้มีสิ่งปฏิกูลและมูลฝอย ในที่หรือทางสาธารณะ เป็นต้นว่า ถนน ตรอก ซอยแม่น้ำ คลอง คู สระนํ้า บ่อน้ำ เว้นแต่ในที่เทศบาลตำบลบ้านโข้ง จัดตั้งไว้โดยเฉพาะข้อ ๗ห้ามมิให้ผู้ใดนำสิ่งปฏิกูลไปในที่สาธารณะ เว้นแต่ จะได้ใส่ภาชนะหรือที่เก็บมิดชิดไม่ให้มีสิ่งปฏิกูลหรือกลิ่นเหม็นรั่วออกมาข้างนอกข้อ ๘ห้ามมิให้ผู้ใด ถ่าย เท ทิ้งสิ่งปฏิกูลลงในที่รองรับมูลฝอยข้อ ๙ห้ามมิให้ผู้ใด ทำการถ่าย เทขนหรือเคลื่อนย้ายสิ่งปฏิกูลและมูลฝอยในถังรับ รถขน เรือขน สถานที่เท เก็บหรือพักสิ่งปฏิกูลและมูลฝอย ของเทศบาลตำบลบ้านโข้งเว้นแต่เป็นการกระทำของพนักงานหรือเจ้าหน้าที่ของเทศบาลตำบลบ้านโข้งข้อ ๑๐ห้ามมิให้ผู้ใด ทำการขน ถ่าย เท คุ้ยเขี่ยหรือขุดมูลฝอยในที่รองรับ รถเข็น เรือขน หรือสถานที่พักมูลฝอยใด ๆของเทศบาลตำบลบ้านโข้ง เว้นแต่เป็นการกระทำของพนักงาน หรือเจ้าหน้าที่ของเทศบาลตำบลบ้านโข้งข้อ ๑๑เจ้าของหรือผู้ครอบครองอาคารหรือสถานที่ใดๆ ต้องจัดให้มีที่รองรับสิ่งปฏิกูลและมูลฝอยในอาคารหรือสถานที่นั้น ๆ ให้ถูกต้องตามสุขลักษณะข้อ ๑๒ที่รองรับสิ่งปฏิกูลและมูลฝอยต้องเป็นภาชนะที่มิดชิดไม่รั้ว ไม่ซึม และไม่มีกลิ่นเหม็นรั่วออกมาข้างนอกและที่รองรับมูลฝอยต้องไม่รั่วมีฝาปิดมิดชิดกันแมลงและสัตว์ได้ตามแบบซึ่งเจ้าพนักงานสาธารณสุข หรือเจ้าพนักงานท้องถิ่นเห็นชอบข้อ ๑๓เจ้าของหรือผู้ครอบครองอาคารหรือสถานที่ใดๆ ต้องรักษาบริเวณอาคาร หรือสถานที่นั้นไม่ให้มีการถ่าย เทหรือสิ่งปฏิกูลและมูลฝอยในประการที่ขัดต่อสุขลักษณะข้อ ๑๔ห้ามมิให้เจ้าของหรือผู้ครอบครองอาคารหรือสถานที่ใดๆ ทำการกำจัดสิ่งปฏิกูลและมูลฝอยอันอาจทำให้มลภาวะที่เป็นพิษเช่น ควัน กลิ่นหรือแก๊ส เป็นต้นเว้นแต่จะได้กระทำโดยวิธีที่ถูกสุขลักษณะหรือกระทำตามคำแนะนำของเจ้าพนักงานสาธารณสุขหรือเจ้าพนักงานท้องถิ่นข้อ ๑๕ถ้าเจ้าพนักงานท้องถิ่นเห็นว่า อาคารสถานที่หรือบริเวณใด ควรทำการเก็บขนสิ่งปฏิกูลและมูลฝอย ไปทำการกำจัดให้ถูกต้องสุขลักษณะยิ่งขึ้นเจ้าพนักงานท้องถิ่นจะแจ้งเป็นหนังสือไปยังเจ้าของหรือผู้ครอบครองอาคารสถานที่หรือบริเวณนั้น ๆให้ทราบล่วงหน้าไม่น้อยกว่าสิบห้าวันหรือเมื่อได้ปิดประกาศไว้ในที่เปิดเผยกำหนดบริเวณที่ต้องการเก็บขนสิ่งปฏิกูลและมูลฝอย ไม่น้อยกว่าสิบห้าวันนับแต่วันที่ประกาศแล้วเจ้าของหรือผู้ครอบครองอาคารสถานที่หรือบริเวณใด ๆ จะต้องให้เจ้าหน้าที่ของเจ้าพนักงานท้องถิ่นแต่ฝ่ายเดียวเท่านั้นเก็บขนสิ่งปฏิกูลและมูลฝอยจากอาคารสถานที่หรือบริเวณนั้น ๆซึ่งตนเป็นเจ้าของหรือครอบครองอยู่ โดยเสียค่าธรรมเนียมเก็บขนตามอัตราที่ได้กำหนดไว้ท้ายของเทศบัญญัตินี้ข้อ ๑๖เจ้าของหรือผู้ครอบครองอาคารสถานที่หรือบริเวณใด ซึ่งอยู่นอกบริเวณเก็บขนสิ่งปฏิกูลและมูลฝอยตามข้อ ๑๕ต้องกำจัดสิ่งปฏิกูลและมูลฝอยตามคำแนะนำของเจ้าพนักงานสาธารณสุขหรือเจ้าพนักงานท้องถิ่น โดยการเผา หรือโดยวิธีอื่นใดที่ไม่ขัดต่อสุขลักษณะกิจการการเก็บขน หรือสิ่งปฏิกูลและมูลฝอยข้อ ๑๗ห้ามมิให้ผู้ใดดำเนินกิจการการเก็บขน หรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการเว้นแต่จะได้รับใบอนุญาตจากเจ้าพนักงานท้องถิ่นข้อ ๑๘ผู้ใดจะประสงค์จะดำเนินการกิจการรับทำการเก็บขน หรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยรับประโยชน์ตอบแทนด้วยการคิดค่าบริการให้ยื่นคำขอรับใบอนุญาตตามแบบ สม.๑ ต่อเจ้าพนักงานท้องถิ่น พร้อมหลักฐานต่าง ๆตามที่เทศบาลตำบลบ้านโข้งกำหนดข้อ ๑๙คุณสมบัติของผู้ขออนุญาตดำเนินกิจการรับทำการเก็บ ขน หรือกำจัดสิ่งปฏิกูลหรือมูลฝอยตลอดจนหลักเกณฑ์วิธีการและเงื่อนไขในการขอและการออกใบอนุญาต ให้เป็นไปตามที่เทศบาลตำบลบ้านโข้งข้อ ๒๐เมื่อเจ้าพนักงานท้องถิ่นได้รับคำขอใบอนุญาตให้ตรวจสอบความถูกต้องและความสมบูรณ์ของคำขออนุญาตหากปรากฏว่าผู้ขออนุญาตปฏิบัติตามหลักเกณฑ์ วิธีการ และเงื่อนไขที่กำหนดไว้และเป็นกรณีที่เจ้าพนักงานท้องถิ่นเห็นควรให้เจ้าพนักงานท้องถิ่นออกใบอนุญาตตามแบบ สม.๒ข้อ ๒๑ผู้ได้รับอนุญาตต้องมารับใบอนุญาตพร้อมชำระค่าธรรมเนียมตามอัตราท้ายเทศบัญญัตินี้ภายในกำหนดสิบห้าวันนับแต่วันที่ได้รับหนังสือแจ้งจากเจ้าพนักงานท้องถิ่นหากมิได้มารับใบอนุญาตและชำระค่าธรรมเนียมในระยะเวลาที่กำหนดจะถือว่าสละสิทธ์ข้อ ๒๒ในการให้บริการตามใบอนุญาตผู้รับใบอนุญาตต้องทำเป็นสัญญาเป็นหนังสือกับผู้รับบริการทุกรายโดยสัญญาดังกล่าวอย่างน้อยต้องระบุถึงอัตราค่าบริการระยะเวลาในการให้บริการและความรับผิดชอบในกรณีผิดสัญญาโดยส่งสำเนาสัญญาและใบเสร็จรับเงินให้เจ้าพนักงานท้องถิ่นภายในกำหนดสามสิบวันก่อนวันที่เริ่มการให้บริการทั้งนี้ อัตราค่าบริการต้องไม่เกินอัตราที่กำหนดไว้ในบัญชีอัตราค่าบริการชั้นสูงท้ายเทศบัญญัตินี้ข้อ ๒๓เมื่อผู้รับใบอนุญาตเลิกการให้บริการแก่ผู้รับบริการรายใดจะต้องทำเป็นหนังสือแจ้งพนักงานท้องถิ่นภายในกำหนด สามสิบวันก่อนวันที่ได้เริ่มการให้บริการตามสัญญาใหม่ข้อ ๒๔ผู้รับใบอนุญาตต้องปฏิบัติ ดังนี้(๑) รักษาคุณสมบัติตามที่กำหนดไว้ใน ข้อ ๑๘ตลอดเวลาที่ยังดำเนินกิจการตามใบอนุญาต(๒) ปฏิบัติตามรายละเอียดที่ได้ยื่นไว้ตามข้อ ๒๑(๓) ปฏิบัติการอื่นใดเกี่ยวด้วยกับสุขลักษณะความปลอดภัย และการรักษาคุณภาพสิ่งแวดล้อมตามคำแนะนำหรือคำสั่งเจ้าพนักงานสาธารณสุขและคำสั่งเจ้าพนักงานท้องถิ่นรวมทั้งระเบียบ ประกาศ และคำสั่งของเทศบาลตำบลบ้านโข้งข้อ ๒๕เมื่อผู้ได้รับใบอนุญาตประสงค์จะขอต่อใบอนุญาตให้ยื่นคำขอต่อเจ้าพนักงานท้องถิ่นตามแบบ สม.๓ ก่อนใบอนุญาตสิ้นอายุเมื่อได้ยื่นคำขอพร้อมกับชำระค่าธรรมเนียมแล้วให้ประกอบกิจการได้จนกว่าเจ้าพนักงานท้องถิ่นจะสั่งไม่ต่อใบอนุญาตหากมิได้ชำระค่าธรรมเนียมที่ค้างชำระข้อ ๒๖ใบอนุญาตให้มีอายุหนึ่งปีนับแต่วันที่ออกใบอนุญาตและให้ใช้ได้เพียงเขตอำนาจของเทศบาลตำบลบ้านโข้งข้อ ๒๗เมื่อผู้รับใบอนุญาตไม่ประสงค์จะประกอบกิจการต่อไปให้ยื่นคำขอเลิกการดำเนินกิจการต่อเจ้าพนักงานท้องถิ่นตามแบบ สม. ๔ข้อ ๒๘หากผู้รับใบอนุญาตประสงค์จะแก้ไขรายการในใบอนุญาตให้ยื่นคำขอต่อเจ้าพนักงานท้องถิ่นตามแบบ สม. ๔ข้อ ๒๙ในกรณีที่ใบอนุญาตสูญหาย ถูกทำลายหรือชำรุดในสาระสำคัญผู้รับใบอนุญาตจะต้องยื่นคำขอรับใบแทนใบอนุญาตต่อเจ้าพนักงานท้องถิ่นตามแบบ สม. ๔ภายในสิบห้าวันนับแต่วันที่ได้รับทราบถึงการสูญหายถูกทำลายหรือชำรุดในสาระสำคัญ แล้วแต่กรณีพร้อมหลักฐาน ดังนี้(๑) เอกสารการแจ้งความต่อสถานีตำรวจ กรณีการสูญหายหรือถูกทำลาย(๒) ใบอนุญาตเดิม กรณีชำรุดในสาระสำคัญข้อ ๓๐การออกใบแทนใบอนุญาตให้เจ้าพนักงานท้องถิ่นดำเนินการตามหลักเกณฑ์ วิธีการและเงื่อนไข ดังนี้(๑) การออกใบแทนใบอนุญาตให้ใช้แบบ สม.๒โดยประทับตราสีแดงคำว่า ใบแทน กำกับไว้และให้มี วัน เดือน ปี ที่ออกใบแทนพร้อมทั้งลงลายมือชื่อเจ้าพนักงานท้องถิ่นหรือผู้ที่ได้รับมอบหมายจากเจ้าพนักงานท้องถิ่นในใบแทนและต้นขั้วใบแทน(๒)ให้ใช้ใบแทนอนุญาตได้เท่ากับเวลาที่เหลือของอายุใบอนุญาตเดิมนั้น(๓) บันทึกด้านหลังต้นขั้วใบอนุญาตเดิมระบุสาเหตุการสูญหาย ถูกทำลายหรือชำรุดในสาระสำคัญ ของใบอนุญาตเดิมแล้วแต่กรณีและลงเล่มที่ เลขที่ ปี ของใบแทนอนุญาตข้อ ๓๑ผู้รับใบอนุญาตตามเทศบัญญัตินี้ต้องแสดงใบอนุญาตไว้โดยเปิดเผยและเห็นได้ง่าย ณสถานที่ประกอบกิจการตลอดเวลาที่ประกอบกิจการข้อ ๓๒ให้ใช้แบบพิมพ์ต่าง ๆ ตามที่กำหนดไว้ท้ายเทศบัญญัตินี้ดังต่อไปนี้(๑) คำขอรับใบอนุญาตประกอบกิจการรับทำการเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยรับประโยชน์ตอบแทนด้วยการคิดค่าบริการให้ใช้แบบสม. ๑(๒) ใบอนุญาตประกอบกิจการรับทำการเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยรับประโยชน์ตอบแทนด้วยการคิดค่าบริการให้ใช้แบบ สม. ๒(๓) คำขอต่ออายุใบอนุญาตประกอบกิจการรับทำการเก็บขน หรือสิ่งปฏิกูลหรือมูลฝอยโดยทำเป็นธุรกิจหรือโดยรับประโยชน์ตอบแทนด้วยการคิดค่าบริการ ให้ใช้แบบ สม. ๓(๔) คำขออนุญาตการต่าง ๆ ให้ใช้แบบ สม. ๔ข้อ ๓๓กรณีปรากฏว่าผู้รับใบอนุญาตไม่ปฏิบัติหรือปฏิบัติไม่ถูกต้อง ตามเทศบัญญัตินี้เจ้าพนักงานท้องถิ่นมีอำนาจสั่งพักใบอนุญาตได้คราวหนึ่งไม่เกินสิบห้าวันกรณีที่ปรากฏว่าผู้รับใบอนุญาตถูกสั่งพักใบอนุญาตตั้งแต่สองครั้งขึ้นไปและมีเหตุจะต้องสั่งพักใบอนุญาตอีกเจ้าพนักงานท้องถิ่นมีอำนาจออกคำสั่งเพิกถอนใบอนุญาตได้ข้อ ๓๔ผู้ใดฝ่าฝืนเทศบัญญัตินี้ตามความในข้อ ๑๗มีความผิดตามมาตรา ๗๑ แห่งพระราชบัญญัติการสาธารณสุข พ.ศ. ๒๕๓๕ข้อ ๓๕ผู้ฝ่าฝืนเทศบัญญัตินี้ตามความในข้อ๒๒ ข้อ ๒๓ หรือข้อ ๒๔ มีความผิดตามมาตรา ๗๓ วรรคหนึ่งแห่งพระราชบัญญัติการสาธารณสุข พ.ศ. ๒๕๓๕ข้อ ๓๖ผู้ฝ่าฝืนเทศบัญญัตินี้ตามความในข้อ๒๙ และข้อ ๓๑ มีความผิดตามมาตรา ๓๓ วรรคหนึ่งและความตามมาตรา ๘๔แห่งพระราชบัญญัติการสาธารณสุข พ.ศ. ๒๕๓๕ข้อ ๓๗ผู้ฝ่าฝืนเทศบัญญัตินี้ตามความในข้อหนึ่งข้อใดมีความผิดตามมาตรา ๗๓ วรรคสอง แห่งพระราชบัญญัติการสาธารณสุข พ.ศ. ๒๕๓๕ฝ่าฝืนนั้นต้องด้วยความในข้อ ๓๔ ข้อ ๓๕ ข้อ ๓๖ และข้อ ๓๗ แห่งเทศบัญญัตินี้ข้อ ๓๘ให้นายกเทศมนตรีตำบลบ้านโข้งมีหน้าที่รักษาการให้เป็นไปตามเทศบัญญัตินี้และให้มีอำนาจออกระเบียบ ประกาศหรือคำสั่ง เพื่อปฏิบัติหน้าที่ให้เป็นไปตามเทศบัญญัตินี้ประกาศณ วันที่ ๑ ตุลาคม พ.ศ. ๒๕๕๒เล้งลีอารีย์กุลนายกเทศมนตรีตำบลบ้านโข้ง[เอกสารแนบท้าย]๑. บัญชีอัตราค่าธรรมเนียมท้ายเทศบัญญัติเทศบาลตำบลบ้านโข้งเรื่อง การจัดการสิ่งปฏิกูลและมูลฝอย พ.ศ.๒๕๕๒(ดูข้อมูลจากภาพกฎหมาย)ปริยานุช/ผู้จัดทำ๒๗มกราคม ๒๕๕๓นันท์นภัสร์/ตรวจ๒๗มกราคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๘ ง/หน้า ๑๗/๑๖ มกราคม ๒๕๕๓